[{"text_idx": "#000002", "text": "Yr apostol tu o\u0302l i\u2019r fenter ydy gw\u0302r o\u2019r enw David Ollerton, cyn-weinidog Eglwys Fedyddiedig Rhiwbeina yng Nghaerdydd a bellach mae\u2019n arwain eglwys newydd sbon sydd wedi ei phlannu ym Mhorthcawl. Dyma w\u0302r y mae Duw wedi ei ddewis a\u2019i ddonio fel apostol cyfoes i ni yng Nghymru. Ers cynhadledd gyntaf a chychwynnol CymruGyfan yn 2005 fe ddioddefodd David Ollerton o Gancr difrifol iawn; dywedodd y doctor wrtho fod ei gyfle i oroesi yn 10% yn unig. Cafodd lwyr iacha\u0302d, ac y mae yn awr wedi ail-gydio yn ei ro\u0302l apostolaidd, clod i Dduw!"}, {"text_idx": "#000004", "text": "Dau her benodol y gwelais i oedd yn codi yn y gynhadledd i gapelwyr traddodiadol. Yn gyntaf roedd hwn yn ddigwyddiad nad oedd o\u2019r rheidrwydd yn rhyng-enwadol nac yn gyd-enwadol ond yn hytrach roedd yn debycach i ddigwyddiad o\u0302l-enwadol! Ddim fod perthynas na thraddodiad Cristion yn amhwysig ac yn cael ei ddifri\u0308o, ond yn hytrach fod yna barch teg i\u2019r perthyn a\u2019r traddodiadau gwahanol. Roedd hi\u2019n chwa o awyr iach er enghraifft i weld Marc Owen (Ysgrifennydd Bywyd Eglwys, Undeb Bedyddwyr Cymru) yn rhannu llwyfan a gweledigaeth gyda unigolion fel Elfed Godding (Ysgrifennydd Cyffredinol y Gynghrair Efengylaidd) ac hefyd unigolion fel Julian Richards (arweinydd Eglwys Cornerstone, Abertawe). Ni fyddai\u2019r ffasiwn beth wedi digwydd ddeng mlynedd yn o\u0302l ond y mae amgylchiadau a difrifoldeb ein sefyllfa ysbrydol, ynghyd ac arweiniad amlwg yr Ysbryd yn y gwaith, yn golygu y bod uno dan groes Iesu yn digwydd heddiw."}]